Jóváhagyták a szárazföldi mûveletek kiszélesítését
Az ENSZ ideiglenes libanoni hadereje (UNIFIL) szerdán azt jelentette, hogy huszonnégy órája szakadatlan harcok folynak a hadszíntér különbözõ térségeiben, és az izraeli erõk igyekeznek elõrehatolni Labbúne, Kantara és Hijám települések felé.
Tizenegy izraeli katona vesztette életét szerdán a Libanon déli részén a zsidó állam hadserege és a Hezbollah síita szervezet között zajló heves harcokban – jelentette az al-Dzsazíra hírtévé. Libanoni biztonsági erõk arról számoltak be, hogy az izraeli haderõnek a Hezbollah-harcosok kemény védekezése ellenére sikerült mélyebbre behatolnia néhány dél-libanoni területen.
Izraeli rakétacsapás megölte szerdán a ciszjordániai Dzsenín menekülttáborában az Iszlám Dzsihád palesztin szervezet két vezetõ tisztségviselõjét – közölték palesztin rendõri források.
Az izraeli biztonsági kabinet szerdán jóváhagyta a dél-libanoni szárazföldi mûveletek kiszélesítését, hogy további súlyos csapásokat mérjen a Hezbollah síita szervezetre még a tûzszünet létrejötte elõtt. A döntést a kabinet kilenc szavazattal, három tartózkodás mellett fogadta el.

Csehország: eredménytelen tanácskozás
A jelenlegi belpolitikai patthelyzet feloldására Václav Klaus cseh államfõ szerdán azt javasolta az öt parlamenti párt elnökének, hogy a képviselõházban szociáldemokrata politikust válasszanak meg házelnöknek korlátozott idõre szóló mandátummal. Több mint két hónappal a képviselõházi választás után Csehországnak még nincs új kormánya, sõt, a parlament alakuló ülését sem sikerült befejezni. „Javaslatom arra irányult, hogyan lehetne hétfõn, hat sikertelen kísérlet után végre megválasztani a képviselõház új elnökét, ami elsõ lépés lehetne a belpolitikai patthelyzet feloldására” – jelentette ki Klaus a mintegy kétórás megbeszélés után. Megjegyezte: most még nem született semmiféle döntés a javaslatról. A politikusok ebben a felállásban pénteken találkoznak újra, hogy a pártok vezetõtestületei álláspontjának ismeretében megpróbáljanak véglegesen megegyezésre jutni.

Az iraki háború ellen szavaztak Connecticutban
Az iraki háborút és George Bush amerikai elnök Irak-politikáját elutasító népszavazássá vált az Egyesült Államokban a Demokrata Párt connecticuti szenátusi elõválasztása, amelyen egy háborút ellenzõ, a politikában névtelen gazdag üzletember legyõzte a háborúpárti veterán szenátort, Joseph Liebermant.

Segítséget kértek az erdõtüzek eloltásához
Tûzoltó berendezéseket, repülõgépeket kért szerdán Spanyolország európai uniós partnereitõl az ország északnyugati részén, Galíciában pusztító több mint 110 erdõtûz eloltásához – jelentette be az Európai Bizottság illetékese. A spanyol kormány egyebek között három Canadair típusú tûzoltó repülõgép, öt speciális helikopter és 20 tûzoltóautó küldését kérte. (mti)